OpenLLM-France/wikimedia huggingface dataset:
# Gran Lògia de Catalunya

La Gran Lògia de Catalunya, per a la consecució de les seves finalitats, s'organitza com a territori simbòlic sobirà perquè el seu àmbit territorial és Catalunya. Agrupa totes les Lògies i Triangles que, sota la seva jurisdicció, treballen maçònicament a Catalunya.
La Gran Lògia de Catalunya és una institució filosòfica, filantròpica, laica, progressista i iniciàtica, que treballa per la societat de la que forma part, que lluita i s'esforça per millorar-la, per fer-la més igualitària, i on els seus membres es reconeixen com a germans i on troben l'escalf, la comprensió i la solidaritat, vinguin d'on vinguin, parlin l'idioma que parlin, sigui quin sigui el color de la seva pell, les seves creences religioses, les seves idees polítiques o la seva extracció social. Per això els seus membres treballen a adquirir saviesa, per a construir, des de la individualitat del tot, un món en harmonia, amb justícia, progrés, llibertat, igualtat i fraternitat.

## Història

La Gran Lògia de Catalunya va néixer el 1933, el 9 de setembre per ser més concrets, i l'acta de constitució amb la signatura dels impulsors està segrestada a Salamanca, a l'Arxiu General de la Guerra Civil. Va néixer amb un esperit federal i en un primer moment va federar-se a la Gran Lògia d'Espanya. El president de l'Assemblea fou Rafael Vidiella i Franch. Un cop represa la democràcia, la fórmula federal s'ha desestimat i la Gran Lògia de Catalunya camina sola, ja que l'evolució del pensament maçònic no identifica les lògies amb els estats, sinó que identifica les lògies amb la personalitat d'un territori. No es tracta d'adquirir una visió nacionalista, sinó d'adequar les realitats dels territoris a les lògies.

## Referències

* ↑ Joaquim Vendrell Moreno Maçoneria internacional: viatge d'anada i tornada
* ↑ Masones en los gobiernos de la Generalitat de Catalunya, Josep Clara, Universitat Autònoma de Barcelona
* ↑ Declaració de Principis al web de la GLC

## Bibliografia

* Sánchez i Cervelló, Josep. Gran Lògia de Catalunya: orígens, consolidació i repressió franquista : una història vigent. Arola Editors, 2011. ISBN 9788415248125.
* Sànchez i Ferré, Pere. La mac̦oneria a Catalunya (1868-1936). Ajuntament de Barcelona, 1990. ISBN 9788429731286.
* «La masonería catalana durante la segunda república» (en castellà). La masonería en la historia de España : actas del I Symposium de Metodología Aplicada a la Historia de la Masonería Española : Zaragoza, 20-22 de juny de 1983, p.317-330 [Consulta: 8 gener 2015].

## Enllaços externs

* Gran Lògia de Catalunya - Lloc web oficial
# Assumpció de rol

Dictada clínicament, i després de Ralph H. Turner, l'assumpció de rol és un procés d'anticipar i visualitzar el comportament motivat per un paper social imputat. Des del nen que juga a ser "una mare" per al joc adult en ser "un agent de la policia", l'assumpció de rol és una característica omnipresent de la vida social. Això contradiu la definició inicial, però amb considerable complexitat teòrica i, més encara empírica. L'ímpetu original de concebre el paper pren com una característica primària de la vida social que es troba en la pragmàtica psicologia social de George Herbert Mead. Segons l'opinió de Mead, la societat s'entén millor no com qualsevol tipus d'objecte orgànic o mecànic, sinó com un univers simbòlic de composició oberta creat i recreat a través de la interacció simbòlica en curs, emergents, i en última instància indeterminat. Aquesta constant (encara que en general subtilment) canviant mitjana univers simbòlic totes les facetes de l'experiència humana, com en el títol de la seva obra més famosa col·lecció de conferències: La ment, el jo i la societat (1934). Per Mead, el procés de "prendre el paper de l'altra" no és cap procés simple.

## Bibliografia

* Turner, E.: Role-Taking, Blackwell Encyclopedia of Sociology (anglès)

## Enllaços externs

* Teoría de los roles: asunción de roles en la familia. Teoría de los vínculos. a Cátedra de psicología social (castellà)
# Edema perifèric

L'edema perifèric és l'edema (acumulació de líquid que provoca inflor) als teixits perfosos pel sistema vascular perifèric, generalment als membres inferiors. A les parts més dependents del cos (les que pengen distalment), es pot anomenar edema dependent.

## Causa

La malaltia s'associa habitualment a canvis vasculars i cardíacs associats a l'envelliment, però pot ser causada per moltes altres condicions, com ara insuficiència cardíaca congestiva, insuficiència renal, cirrosi hepàtica, hipertensió portal, trauma, alcoholisme, mal d'alçada, embaràs, hipertensió, anèmia de cèl·lules falciformes, un sistema limfàtic compromès o simplement llargs períodes assegut o dret sense moure's. Alguns medicaments (per exemple, amlodipina, pregabalina) també poden causar o empitjorar el trastorn.

## Referències

* ↑ «Peripheral edema.». Am J Med, vol. 113, 7, 2002, pàg. 580–6. DOI: 10.1016/S0002-9343(02)01322-0. PMID: 12459405.
* ↑ «Lyrica – Pregabalin Capsule». Parke-Davis Division of Pfizer Incorporated, 01-12-2016. [Consulta: 24 abril 2017].
# Aeroport Internacional La Aurora

L'Aeroport internacional La Aurora (codi IATA: GUA, codi OACI: MGGT) dona servei a la Ciutat de Guatemala, la capital de l'estat. Es troba a 6,4 km al sud del centre de la capital i a 25 km d'Antigua Guatemala. Està administrat per la Direcció General d'Aeronàutica Civil i és l'aeroport principal de Guatemala.

## Referències

* ↑ «Española Iberia reanuda sus vuelos directos a Guatemala | La Nación», 22-11-2021. Arxivat de l'original el 2021-11-22. [Consulta: 17 novembre 2024].
* ↑ «Muere reo que dirigió robo millonario en el Aeropuerto La Aurora» (en castellà), 27-02-2016. [Consulta: 17 novembre 2024].
* ↑ «El Aeropuerto Internacional La Aurora entre el abandono sistemático y la corrupción» (en castellà), 09-07-2024. [Consulta: 17 novembre 2024].
# Estadi Nemesio Camacho El Campín

L'Estadi Nemesio Camacho El Campín és un estadi de futbol de la ciutat de Bogotà, Colòmbia.
Té una capacitat per a 39.512 espectadors. És la seu dels clubs Millonarios i Independiente Santa Fe. El nom de l'estadi fa referència al polític i empresari Nemesio Camacho, pare de Luis Camacho Matiz, que fou la persona que oferí els terrenys on es construí l'estadi.
Va ser inaugurat el 10 d'agost de 1938 amb el partit entre Equador i Colòmbia, amb victòria equatoriana per 2 a 1. El club Millonarios començà a jugar a l'estadi des del mateix any, mentre que Santa Fe hi jugà des de 1951. També ha estat seu de la selecció de Colòmbia, essent seu de la Copa Amèrica de futbol de 2001.

## Referències

* ↑ «FIFA Women's World Cup 2023: Bid Evaluation Report». FIFA, 10-06-2020. [Consulta: 7 juny 2023].
* ↑ «Estadio Nemesio Camacho 'El Campín': 71 años de triunfos y glorias» (en castellà). Arxivat de l'original el 2011-07-27. [Consulta: 1r febrer 2011].
* ↑ Campionat sud-americà de futbol 2001 a RSSSF
# Rodalies Cantàbria

Mapa Rodalies Cantabria Línia C-1 :
La xarxa de Rodalia de Cantàbria (Cercanías Cantabria oficialment en castellà) és un servei de Renfe Rodalies entre la ciutat de Santander i las localitats de Reinosa, Cabezón de la Sal i Liérganes, totes a la Cantàbria.
Actualment el nucli de rodalia només disposa de tres línias: la C-1, la C-2 i la C-3. El traçat de la C-1 transcor per la línia de Palència-Santander i és de via única electrificada. El de la C-2 transcor per la línia de Oviedo-Santander i és de via única electrificada. El traçat de la C-3 transcor per la línia de Santander-Bilbao i és de via doble electrificada.
# Endolimfa

L'endolimfa és el líquid contingut en el laberint membranós de l'oïda interna. El catió principal de l'endolimfa és el potassi, amb els valors de concentració de sodi i potassi a l'endolimfa de 0,91 mM i 154 mM, respectivament. També s'anomena fluid de Scarpa, per Antonio Scarpa. L'elevat contingut de K requereix mecanismes actius de transport iònic per al seu manteniment.
La perilimfa i l'endolimfa tenen composicions iòniques úniques adequades a les seves funcions en la regulació dels impulsos electroquímics de les cèl·lules ciliades. El potencial elèctric de l'endolimfa és ~80-90 mV més positiu que la perilimfa a causa d'una concentració més alta de K en comparació amb Na.
Està contingut en el laberint (orella interna). En el vestíbul es troba dins dels òrgans amb otòlits, en la còclea es troba en el conducte coclear.

## Importància clínica

La interrupció de l'endolimfa a causa de moviments bruscos (com ara girar o conduir per cops en un cotxe) pot causar mareig. Una condició en què el volum de l'endolimfa s'engrandeix molt s'anomena hidrops endolimfàtic i està relacionada amb la malaltia de Ménière.

## Referències

* ↑ «Observations on the electrochemistry of the cochlear endolymph of the rat: a quantitative study of its electrical potential and ionic composition as determined by means of flame spectrophotometry». Proceedings of the Royal Society B, vol. 171, 1023, 05-11-1968, pàg. 227–247. Bibcode: 1968RSPSB.171..227B. DOI: 10.1098/rspb.1968.0066. PMID: 4386844.
* ↑ synd/2926 a Who Named It
* ↑ «Ion transport in guinea pig cochlea. I. Potassium and sodium transport». Acta Otolaryngol, vol. 86, 1–2, 1978, pàg. 22–34. DOI: 10.3109/00016487809124717. PMID: 696294.
* ↑ What makes people dizzy when they spin?.
* ↑ Ménière's Disease Information Center - Cause of Ménière's Disease.

## Vegeu també

Perilimfa
# Edgarosaure

L'edgarosaure (Edgarosaurus) és un gènere de plesiosaure policotílid que conté una única espècie, E. muddi. L'espècimen tipus fou trobat a roques del Cretaci inferior (Albià) de l'estat de Montana, als Estats Units.

## Referències

Druckenmiller, PS, 2002. Osteology of a new plesiosaur from the lower Cretaceous (Albian) Thermopolis Shale of Montana. Journal of Vertebrate Paleontology 22: 29-42. (Abstract)
# Aeroport Internacional Mano Dayak

L'Aeroport Internacional Mano Dayak (codi IATA: AJY, codi OACI: DRZA) és un aeroport d'Agadez al Níger. Té vols a l'Alger, Niamey i París i hi arriben vols d'Air Niger (Niamey).

## Enllaços externs

* Aeroport d'Agadez Arxivat 2006-11-10 a Wayback Machine.
* Informació de l'aeroport del World Aero Data
# Escarpament Nguruman

L'escarpament Nguruman és un escarpament situat al sud de Kenya.
El penya-segat té uns 50 km de llarg i s'estén en direcció nord-oest. El seu límit nord és a uns 120 km al sud-oest de Nairobi, mentre que l'extrem sud és a prop de la frontera amb Tanzània, a la cantonada nord-oest del llac Natron. L'escarpament forma la paret occidental del Gran Vall del Rift. A sota hi ha les vastes planes i els turons volcànics de la Gran Vall del Rift i, en la distància, es troben el llac Magadi i el llac Natron.
El fons de la vall es troba aproximadament a uns 900 metres sobre el nivell del mar, mentre que l'elevació de la cresta del penya-segat és d'aproximadament 2300 metres.
El riu Southern Ewaso Ng'iro flueix cap al sud al llarg del peu de l'escarpament, mentre que Loita Hills es troben a l'oest de l'escarpament.
El Shompole Conservancy és al costat de l'escarpament Nguruman.

## Referències

* ↑ «Loita Hills and Nguruman Escarpment». www.kilimanjaro.cc. Arxivat de l'original el 2015-08-25. [Consulta: 3 agost 2015].
* ↑ BirdLife IBA Factsheet - South Nguruman
* ↑ Kenya - The Rough Guide Map
* ↑ Rough Guide to Kenya: he Nguruman Escarpment and Shompol
# Autenticació única

L'autenticació única, single sign-on (SSO), en anglès, és un mètode que permet a un/a usuari/ària d'haver de procedir només a una autenticació (comprovació de la conformitat de dades transmeses generalment per mitjà d'Internet) per accedir a diverses aplicacions informàtiques o llocs web.
Alguns autors s'estimen més emprar el terme enterprise reduced sign-on (signatura reduïda d'empresa) perquè argumenten que ningú no pot assolir aquest tipus de signatura sense una infraestructura IT homogènia que la suporti.

## Objectius

Els objectius de l'autenticació única són múltiples:
* simplificar per a la persona usuària la gestió d'identificadors i contrasenyes;
* guanyar en gestió eficient de la seguretat dels sistemes informàtics, ja que com més contrasenyes hagi de gestionar un/a usuari/ària, més tendència tindrà a fer servir contrasenyes similars i/o senzilles de memoritzar, amb la qual cosa es va rebaixant el nivell de seguretat de les contrasenyes;
* simplificar la gestió de les dades personals hostatjades pels diversos serveis en línia, coordinant-les mitjançant mecanismes del tipus meta-annuari;
* simplificar la definició i la posada en marxa de polítiques de seguretat informàtica.

## Serveis d'atenticació única

Els productes més rellevants d'autenticació simplificada són:
* PRiSE: adAS
* CA : SiteMinder
* Citrix Password Manager
* Entrust :GetAccess
* Evidian : PortalXpert
* HP : Identity and Access Management (IdM)
* IBM : Tivoli Access Manager (TAM) with WebSeal
* Imprivata : OneSign
* Passlogix : v-GO Sign-On Platform
* RSA : ClearTrust
* Sun : Sun Java System Access Manager Arxivat 2007-06-02 a Wayback Machine.

## Vegeu també

* OpenID
# Edifici Alhambra

L'edifici Alhambra està situat al carrer Berlinès, 5 al barri de Sant Gervasi-Galvany de Barcelona i està catalogat com a bé amb elements d'interès (categoria C).

## Història

Va ser projectat el 1919 (tot i que la sol·lictud del permís d'obres és del 1920) per l'arquitecte Josep Maria Sagnier per a Rosario Pequeño, esposa del comerciant alemany de màquines d'escriure, bicicletes i aparells mèdics i d'electroteràpia Otto Streitberger, que hi va instal·lar el seu despatx. Com a la seva torre d'estiueig de Caldes de Malavella (Villa Rosario), també d'estil neoàrab, volia apaivagar la nostàlgia de la seva muller, originària de Cadis.
Posteriorment, l'arquitecte Joan Ventura Polit es va encarregar de l'ampliació i remunta del xalet original de planta baixa i tres pisos. Recentment ha estat restaurat per Albert Crispí.

## Descripció

De planta baixa i sis pisos, està separat dels edificis veïns per dues andrones. Les finestres i la tribuna del primer pis de la façana tenen llindes de motius arabescos. Al pati del vestíbul es reprodueix a escala el pati dels Lleons de l'Alhambra granadina, amb les seves fines columnes, els arcs àrabs de mig punt i el treball d'estuc de les parets. L'escala, de marbre blanc, conjuntament amb els estucs blancs de les parets, fan resaltar el sòcol de rajoles policromades amb dibuixos geomètrics nassarís.

## Referències

* 1 2 «Edifici Alhambra». Catàleg de Patrimoni. Ajuntament de Barcelona.
* ↑ El Diluvio (edición mañana), 12-07-1913, p. 26.
* ↑ El Diluvio (edición mañana), 03-07-1913, p. 27.
* ↑ Butlletí del Sindicat de Metges de Catalunya, 11-1923, p. 36.
* ↑ «Carlos Torralva en representació de Rosario Pequeño de Streitberger. Berlín sense número (actual Berlinès 5, conegut com a edifici Alhambra). Construir una casa y tanca definitiva en un solar». Q127 Foment 279/1920. AMCB, 28-02-1920.
* 1 2 «Historia». Edificio Alhambra Barcelona.
* ↑ «Acción al portador de Comercial Otto Streitberger, S.A.». Repositorio Institucional. Banco de España.
* 1 2 3 de Oleza i Roncal, 2023.
* ↑ El Diluvio, 26-01-1930, p. 54.
* ↑ «Vil·la Rosàrio». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Dr. Otto Streitberger». Edificio Alhambra Barcelona.

## Bibliografia

* de Oleza i Roncal, Jaume. Arquitectura a Sant Gervasi, Sarrià i Vallvidrera. Passejades pel patrimoni arquitectònic. Barcelona: Premsa Local El Jardí SCCL, 2023, p. 47. ISBN 978-84-09-55644-1.

## Enllaços externs

* Edifici Alhambra - Lloc web oficial
* «Edifici Alhambra». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Aeroport de Târgu Mureș

L'Aeroport de Târgu Mureș (en romanès: Aeroportul Transilvania Târgu Mureș; en hongarès: Marosvásárhelyi Transilvania Repülőtér) (codi IATA: TGM, codi OACI: LRTM) és un aeroport internacional situat a 14 km al sud-oest de Târgu Mureș, comtat de Mureș, al centre de Romania. Fins al maig del 2006, el nom oficial era l'aeroport de Târgu Mureș Vidrasău, ja que en realitat, es troba a Vidrasău, a 17 km de Târgu Mureș.

## Història

Inaugurat el 1936, el primer aeroport de Târgu Mureș es va construir a 2,5 quilòmetres del centre de la ciutat. L'aeroport va ser reconstruït a la seva ubicació actual als anys seixanta i inaugurat el 1969.
Després del 2000, l'aeroport ha estat objecte d'una renovació exhaustiva. L'octubre de 2005 es va obrir una nova terminal internacional i es va instal·lar un sistema d'aterratge d'instruments de categoria II, que permetia la manipulació dels vols les 24 hores del dia.
El desembre de 2016, l'administrador del consell comarcal va iniciar un nou programa de modernització. El projecte va suposar la reforma de la pista i de la plataforma (una inversió estimada de 77 milions de lei romanès). La subhasta va ser guanyada per l'Associació Porr-Geiger, mentre que la construcció va començar a principis d'octubre de 2017 i va acabar el juny de 2018. El 25 de juny de 2018, la nova pista va entrar en funcionament.

## Línies aèries i destinacions

| Aerolínies | Destinacions |
| Animawings | Seasonal charter: Antalya, |
| HiSky | Seasonal charter: Hurghada |
| TAROM | Seasonal charter: Antalya, |
| Wizz Air | Budapest, Dortmund, London–Luton, Memmingen, Rome-Fiumicino |

## Referències

* ↑ «Flight schedule».
* ↑ «HiSky will operate charter flights for Amara Tour from for airports in the country». boardingpass.ro, 23-02-2021.
* ↑ «Wizz Air apre base a Roma Fiumicino», 13-05-2021.

## Enllaços externs

* Pàgina web oficial
* Google Maps: vista aèria
* Historial d'accidents de l'Aeroport de Târgu Mureș a Aviation Safety Network (anglès)
# Escarpament Elgeyo

L'escarpament Elgeyo és un escarpament d'una falla format per falles del post-Miocè. L'escarpament és una part de la paret occidental de la Gran Vall del Rift.
En la part nord-oest de Kenya hi ha tres principals zones geogràfiques que s'estenen en paral·lel de nord a sud. Hi ha un altiplà que s'eleva gradualment fins a 3.350 metres sobre el nivell del mar, als Cherangani Hills. La zona intermèdia és l'escarpament Elgeyo, que ràpidament dona pas a la part baixa de la vall de Kerio. La precipitació anual en l'àrea d'escarpament oscil·la entre 100-140 cm.

## Referències

* ↑ Shacleton, Robert Millner «A contribution to the geology of the Kavirondon Rift Valley». Quarterly Journal of the Geological Society, 1 06, 1950, pàg. 345. DOI: 10.1144/GSL.JGS.1950.106.01-04.18.
* ↑ Julius Muchemi, Wangu Mwangi & Heinz Greijn. «GIS in support of participatory land use planning in the Districts Keiyo & Marakwet, Kenya». www.gisdevelopment.net. [Consulta: 3 agost 2015].
# Endoteli

L'endoteli és un tipus d'epiteli escatós simple (d'una sola capa de cèl·lules), que recobreix l'interior de tots els vasos sanguinis, inclòs el cor, on s'anomena endocardi.
# Edifici Banc de Sabadell

L'edifici Banc de Sabadell, abans Banc Atlàntic, és un gratacel situat a la confluència de l'Avinguda Diagonal i els carrers de Balmes i París de l'Eixample de Barcelona, catalogat com a bé amb elements d'interès (categoria C).

## Història

Va ser construït entre els anys 1965 i 1968 pels arquitectes Francesc Mitjans i Miró i Santiago Balcells i Gorina com a seu del Banc Atlàntic. Aquest entitat fou adquirida el 2004 pel Banc de Sabadell, i el 2014 es va substituir el rètol del darrer pis de «Banco Atlántico» a l'actual de «BancSabadell».

## Descripció

El seu disseny està inspirat en la Torre Pirelli de Milà, obra de l'arquitecte Gio Ponti i de l'enginyer d'estructures Pier Luigi Nervi.
Amb 23 plantes i 83 m d'alçada, la seva planta és de forma lenticular i s'adapta perfectament a la geometria del xamfrà, separant-se dels edificis veïns per a ressaltar-ne l'esveltesa. Els vèrtexs laterals estan resolts amb paraments opacs, que amaguen els nuclis de comunicació vertical i de servei, i encaixonen una façana resolta amb un mur cortina subdividit en tres trams verticals. El resultat són plantes molt diàfanes, dividides en dos grans espais separats per un passadís de comunicació. A la coberta hi ha un tanc d'aigua per a cas d'incendi.

## Galeria

* Vista aèria
* Sala de reunions
* Escala de cargol
* Oficina per als clients

## Referències

* 1 2 3 4 5 «Banco Atlántico». Catàleg de Patrimoni. Ajuntament de Barcelona.
* ↑ «Banco Atlántico». docomomoiberico.com.
* 1 2 3 4 5 «BANCO ATLÁNTICO (TORRE BANC SABADELL)». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ Casamartina, Josep «Las estrellas de la Diagonal». El País, 10-05-2010.

## Bibliografia

* Roca Calaf, Jofre. Els edificis Mediterrani i Atlàntic, incursions modernes a l'Eixample Cerdà. Departament d'Urbanisme i Ordenació del Territori. Universitat Politècnica de Catalunya. Instituto del Conourbano. Universidad Nacional General Sarmiento. Instituto de Arte Americano. Universidad de Buenos Aires, 2013.

## Enllaços externs

* «Edifici Sabadell». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* «Banco Atlántico». docomomoiberico.com.
# Die Zukunft einer Illusion

Die Zukunft einer Illusion (en alemany en l'original, català: L'avenir d'una il·lusió) és un assaig escrit el 1927 per Sigmund Freud. Hi descriu la seua interpretació sobre els orígens, desenvolupament i psicoanàlisi de la religió, així com el seu futur. Freud veia la religió com un fals sistema de creences.

## Acollida

Freud envià una còpia de Die Zukunft einer Illusion al seu amic Romain Rolland. Mentre que Rolland, a grans trets, estava d'acord amb la valoració que Freud feia de la religió, qüestionà que Freud hagués descobert la font vertadera del sentiment religiós, que ell adscrivia a un "sentiment oceànic". El psiquiatre Carl Gustav Jung, creador de la psicologia analítica, escrigué que Die Zukunft einer Illusion "dona el millor testimoniatge possible" del pensament primerenc de Freud, "que voreja els límits entre el racionalisme antiquat i el materialisme científic de la fi del segle dènou". El crític Harold Bloom considera Die Zukunft einer Illusion "un dels fracassos més grans de la crítica a la religió". Bloom creu que Freud subestimà la religió i va ser, per tant, incapaç de deslegitimar-la d'una manera efectiva. Hui, alguns especialistes interpreten els arguments de Freud com una manifestació de la fal·làcia genètica, segons la qual una creença és considerada falsa o no verificable basant-se'n en l'origen.

## Vegeu també

* Psicologia de la religió

## Referències

* ↑ Gay, Peter. Freud: A Life for Our Time. Papermac, 1995, p. 544 (en anglés).
* ↑ Jung, Carl G. Symbols of Transformation: An Analysis of the Prelude to a Case of Schizophrenia. Princeton University Press, 1990, p. xxiii (en anglés).
* ↑ Bloom, Harold. The American Religion: The Emergence of the Post-Christian Nation. Simon & Schuster, 1992, p. 34 (en anglés).
* ↑ Journal of the American Academy of Religion 1978 XLVI(3):351-368 (en anglés); doi:10.1093/jaarel/XLVI.3.351.